גולת הכותרת של פעילותו הציבורית של פראגר הייתה הקמת ארכיון השואה והגבורה היהודית "גנזך קידוש השם - מכון לתיעוד, מחקר והנצחה". פראגר שהיה קודם לכן חבר מועצה ביד ושם ועסק רבות בנושא תיעוד השואה ותנועות המרי, הבחין כי לא ניתנה חשיבות מספקת לגילויי הגבורה היהודית הרוחנית ולמעשי קידוש השם שהתרחשו רבות בתקופת השואה. לשם כך יזם בשנת 1964 הקמת ארכיון שירכז תיעוד בנושאים אלו. התיעוד כולל מסמכים ותמונות, סרטים והקלטות, מחקרים וראיונות אישיים עם ניצולי שואה. כן קיימת במכון ספרייה ענפה בנושאי ההיסטוריה היהודית בראי המסורת כשבמרכזה השואה והתקומה.
ספריו.
שונות.
פראגר כתב ארבעה ספרים נוספים, שטרם יצאו לאור. ספרים אלה עוסקים באדמו"ר רבי בונם מפשיסחא, באדמו"ר מגור, במייסד ישיבת פוניבז' הרב יוסף שלמה כהנמן, ובשחרור הכותל המערבי במלחמת ששת הימים.
בנו ממייסן
בֶּנוֹ ממייסן (1010 כנראה - 16 ביוני 1106) הוא קדוש נוצרי.
ביוגרפיה.
על פי סיפורי הקדושים, בנו ממייסן היה בן למשפחת אצולה סקסונית וכבר בצעירותו הפך לנזיר במנזר מיכאל הקדוש בהילדסהיים. אין עדויות התומכות במידע זה וקיימות עדויות סותרות. על פי המסמך הראשון המזכיר אותו, הוא היה קנון (כומר) בגוסלאר ונזיר ואב מנזר במנזר מיכאל הקדוש (1042). ב-1066 מינה אותו המלך היינריך לבישוף מייסן; אך כבר ב-1073 נקלע בנו לסכסוך בין זה האחרון לבין שושלת וטין והאצולה הסקסונית, דבר אשר הוביל בסופו של דבר למלחמת סקסוניה. המלך האשים את בנו בבגידה (בין אם הוא אכן היה מעורב במרד, או כפי שסופרי התקופה טוענים, שמשקלו במרד היה נמוך). ב-1076 הסתכסך היינריך עם האפיפיור גרגוריוס השביעי, על רקע מינוי בישופים חדשים בסקסוניה. לא מוזכר במקורות באילו נסיבות שוחרר בנו, אך הוא תמך בטוען לכתר על חשבון היינריך - רודולף מריינפלדן ואחרי מותו של הלה, תמך בהרמן מסאלם.
בתגובה, הכריז היינריך על מינוי בישופים חדשים (ועל מינויו של האנטי-אפיפיור קלמנס השלישי) ועל הטלת נידוי על בנו והתומכים האחרים של האפיפיור גרגוריוס. בנו התנצל, וחזר לתפקידו. ב-1084 מונה היינריך לתפקיד קיסר האימפריה הרומית הקדושה. בנו תמך במדיניות של המרת דת ללא שימוש בכוח, ותמך בקיסר. ב-1097 הסתכסך שנית עם הקיסר, הפעם על רקע מינויו של אורבאנוס השני לאפיפיור. מאותה שנה ואילך, אין למעשה תיעוד רשמי על פעילותו של בנו, והמידע עליו מסתמך על מעשיות הגיוגרפיות.
הסיפורים על העשור האחרון לחייו של בנו מתארים את פעילותו המיסיונרית ואת תמיכתו ביצירת מוזיקה כנסייתית ובבניית כנסיות. מספר מקומות בסקסוניה מצביעים לכאורה על פעילותו באזור למשל העיר בישופסוורדה ו"דרך המלך (ויה רגיה)" באזור אוברלאוזיץ, שנקראת גם "דרך הבישוף", מכיוון שמסופר שבנו הלך בדרך זו לעיתים קרובות במסעותיו המיסיונריים.
פרזנטור
פרזנטור (המונח שקבעה האקדמיה ללשון העברית: "יַצְגָן") הוא ידוען המשתמש בפרסומו כדי להשתתף במסעי פרסום של תאגיד תמורת תשלום. להבדיל מדוגמן, שעיסוקו העיקרי הוא השתתפות בפרסומות, לפרזנטור עיסוק עיקרי אחר, זה שהקנה לו את פרסומו.
המילה "פרזנטור" נוספה לאוצר המילים של דוברי השפה העברית בעשור הראשון של המאה ה-21. אף שהמונח לקוח מאוצר המילים האנגלי, במדינות דוברות אנגלית המינוח המקובל לתפקיד הוא "celebrity endorser" ואילו המילה "presentor" משמשת במשמעויות אחרות.
כיוון שהפרזנטורים הם ידוענים שחייהם האישיים חשופים באמצעי התקשורת, הרי גם פעילותם כפרזונטורים זוכה לחשיפה כזו, במדורי התוכן של אמצעי התקשורת (כגון צהובונים וכתבי עת) ולא רק בפרסומות. בחלק מהמקרים הפרזנטורים הם אנשי תקשורת בעצמם, מצב המעורר ביקורת, עקב הסתירה העלולה להיווצר בין מחויבותו של הפרזנטור כאיש תקשורת ובין מחויבותו כפרזנטור. ישנם תאגידים המעסיקים את אותם פרזנטורים לתקופות ממושכות עד שהם מזוהים איתם.
ריקארדו קראבליו
שביל הנחש
מטאלקור
מטאלקור (באנגלית: Metalcore) הוא ז'אנר פיוז'ן מוזיקלי שמחבר בין אלמנטים של הארדקור פאנק ורוק, ובשנים האחרונות - דת' מטאל מלודי. השם נובע מהלחם שמות הז'אנרים מטאל והארדקור פאנק.
בגלל הפופולריות הגדולה שלו בשנות ה-2000, הז'אנר כונה (לעיתים בהומוריסטיות) "הגל החדש של הרוק הכבד האמריקאי" - כהשוואה אל הגל החדש של ההבי מטאל הבריטי בשנות ה-70 של המאה ה-20. באותו הגל נכלל גם סגנון הנו מטאל שצובר עוד ועוד פופולריות.
בשנות ה-90 היה הז'אנר כמעט כולו מחתרתי, אבל החל מ-2004 הז'אנר שולט במצעדי הפזמונים (בילבורד), עם להקות כמו בולט פור מיי ולנטיין, Killswitch Engage, Shadows Fall ו-Poison The Well שמגיעות למקומות הראשונים הן במצעדי הרוק והן במצעדים הכלליים.
סגנון מוזיקלי.
הז'אנר שם דגש על טכניקה ועל סולמות כרומטיים, מקצבי 4/4 וכמעט ללא סולואים. הליריקה עוסקת במגוון נושאים האופייניים למטאל - ניצול, כעס, תסכול וצער במישור האישי, ואילו במישור הכללי מגוון נושאים פוליטיים וסביבתיים. השירה עצמה מתבצעת בסוג של ערבוב בין הגראולינג של הדת' מטאל ובין הצעקות של ההארדקור פאנק, בסגנון שירה שנקרא לעיתים "שאוטינג" ("צעקה" באנגלית). הגיטרות במטאלקור מכוונות בדרך כלל נמוך יותר בהשוואה לרוק או ג'אז, בדומה לרוב סוגי המטאל.
המטאלקור מושפע מסגנונות רבים. למרות שההשפעה העיקרית היא, כמובן, הארדקור פאנק ו-ת'ראש מטאל, הז'אנר מושפע ממגוון סגנונות, כגון דת' מטאל, גרוב מטאל, היפ-הופ, אימו, מטאל אלטרנטיבי ועוד.
מקורות והתפתחות.
קרוסאובר ת'ראש, ז'אנר שעירבב בין הארדקור פאנק לת'ראש מטאל והובל בידי Suicidal Tendencies ו-Dirty Rotten Imbiciles, השפיע על רבות מלהקות ההארדקור של ניו יורק, ועזר לעצב את המטאלקור בשנותיו המוקדמות. עם זאת, אותן להקות מטאלקור ראשונות נשמעו כנטועות עמוק בתוך הפאנק, ונוטות הרבה פחות לכיוון המטאל. להקות מטאלקור מהגל הראשון הן Integrity מאוהיו, Judge ,Biohazardוכמו כן Earth Crisis שנחשבת ללהקת המטאלקור האמיתית הראשונה, ארת' קרייסיס דגלו בנושאים כגון טבעונות, קבלת הזר ותרבות הסטרייטאדג' של הארדקור פאנק ,Converge ממסצ'וסס גם היא עשתה עוד בשנות ה-90 מטאלקור טכני, כבד וקשה לעיכול ובשנת 2001 הוציאה הלהקה את אלבומה המוכר שזכה לשבחים רבים 'Jane Doe' שמוכר בעיקר בזכות הכאוס והרעש שבעתיד יקרא Mathcore ,סאב ז'אנר של המטאלקור שמושפע מג'אז ופוסט הארדקור
במהלך שנות ה-90, בד בבד עם התגברות הפופולריות של הדת' מלודי, יותר להקות החלו לערבב את הסגנונות וליצור מטאלקור מז'אנר חדש, מלודיקור או מטאלקור מלודי, לדוגמה Zao, Darkest Hour, Overcast. אך הגל הראשון של המטאלקור (המלודי והלא מלודי) דאך ונעלם כמעט לחלוטין בסוף שנות ה-90 בעיקר עקב עליית הנו מטאל, ורק להקות בודדות כגון Hatebreed ו־Biohazard המשיכו לזכות בפופולריות. אך למעשה עליית הנו מטאל היוותה לבסוף בסיס לעליית הגל החדש של המטאלקור המודרני. באמצע שנות ה-2000 ירדה בצורה משמעותית הפופולריות של הנו מטאל אשר סחף אחריו קהל גדול של מטאליסטים חדשים. קהל מעריצי הנו מטאל אשר מאסו בסגנון חיפשו מוזיקה "בוגרת יותר" ונחשפו אל המטאלקור. בנוסף, באותו זמן החל להתחזק הדת' מטאל מלודי אשר החל להתפשט מארצות סקנדינביה לעבר ארצות הברית ומערב אירופה והלהקות מטאלקור רבות הושפעו מהסגנון. כבר בתחילת שנות ה-2000 קם הגל החדש של המטאלקור המלודי ולהקות כמו Shadows fall, קילסוויץ' אנגייג', AS I lay Dying וBleeding through זכו לפופולריות רבה בקרב מעריצי הגרוב מטאל, הדת' המלודי ובנוסף לכך בקרב מעריצי פאנק (Punk) ואימו רבים. התחזקות הגרוב מטאל המודרני וגם האימו על חשבון הנו מטאל גרמה לעליית הפופולריות של המטאלקור המלודי. באמצע שנות ה-2000, המטאלקור הפך לכוח מסחרי, כשלהקות הצליחו להגיע למקומות גבוהים מאוד במצעדי המכירות. כך למשל Sacrament, אלבומה של להקת Lamb of God (להקת גרוב מטאל במקור אשר הושפעה מהמטאלקור המודרני) מ-2006, פרץ למצעדים במקום העשירי. להקות מטאלקור החלו להתקבל לפסטיבלים שעד אז סירבו לקבלן, כמו אוזפסט ופסטיבל ואקן, וחברות תקליטים עצמאיות הקדישו עצמן לז'אנר והפכו לחברות ענק (דוגמת Metal Blade). מן השלב שבו גל המטאלקור זכה להצלחה, החלו להקות המטאלקור למלא את פסטיבלי המטאל. כבר ב-2006 כשהגל החל, החלו להקות המטאלקור למלא את אוזפסט וגראספופ, ובשנת 2008 לראשונה הצליחו במקום שבו הנו מטאל כשל, והופיעו בפסטיבל ואקן.
תתי-ז'אנרים.
דת'קור.
שילוב בין המטאלקור ודת' מטאל, בעיקר דת' מטאל טכני. השירה בז'אנר נוטה יותר לגראולינג ופחות לשאוטינג, ושינויי הקצב והסולמות האופייניים לדת' מטאל באים כאן לידי ביטוי הרבה יותר מאשר במטאלקור 'טהור'. דוגמאות: Bring Me the Horizon ,Job For A Cowboy ,Emmure
מושקור.
תת ז'אנר הנוטה יותר לכיוון הפאנקיסטי של המטאלקור, אך עם שמירה על כבדות אופיינית למטאל. השם בא כדי לציין את הפוגו - Mosh Pit - שמאפיין הופעות של להקות מהז'אנר, עד כדי כך שבדרך-כלל יש בשירים קטעים מיוחדים לפוגו. להקו מאוד מפורסמות מהז'אנר היא Hatebreed ,Earth Crisis,Intergity .
אימוקור.
אימוקור אינו תת-ז'אנר של המטאלקור אלא סגנון מוזיקלי שהתפתח מההארדקור פאנק ונחשב לגל הראשון באימו. להקת האימוקור הראשונה היא Rites Of Spring. למעשה, הסגנון דומה להארדקור פאנק אך פחות אלים והנושאים בו פחות קיצוניים.
מאת'קור.